<classify> NA THERESI GASPER -DAR ES SALAAM KOCHA mpya wa Simba, Sven Vanderbroeck, ametingakwa mara ya kwanza katika mazoezi ya timu hiyo yaliyofanyika jana kwenye Uwanjawa Bunju MO Simba Arena, Dar es Salaam na kupokelewa kwa shangwe na mashabikiwa timu hiyo. Vanderbroeck aliingia mkataba wa mwaka mmoja wa kuinoatimu hiyo juzi akirithi mikoba ya Patrick Aussems aliyetimuliwa mwezi uliopita. Kocha huyo raia wa Ubelgiji, aliwasili uwanjani hapo saa9:45 akiwa katika gari namba T 927 DQB, aina ya Wsth akiwa ameongozana na kochawa viungo, Adel Zrane. Baada ya kufika uwanjani hapo, alitumia dakika tano ndaniya gari kabla ya kushuka na kwenda moja kwa moja katika vyumba vya kubadilishinguo wachezaji, akiongozwa na Meneja wa timu hiyo, Patrick Rweyemamu. Baada ya kushuka katika gari, alishangazwa na mashabikiwengi waliojitokeza uwanjani hapo ambao walianza kumshangilia kwa kumpigiamakofi na miluzi. Baada ya dakika tano kupita akiwa katika vyumba vyakubadilishia nguo, alitoka na kukaa katika kiti na kuangalia mazoezi yaliyokuwayakisimamiwa na kocha msaidizi, Seleman Matola, huku akiwa makini kufuatiliakila hatua na kuandika baadhi ya vitu katika kijitabu chake notebook kulinganana kile alichokiona. Katika mazoezi hayo, Zrane aliwakimbiza wachezaji kwakuzunguka uwanja mara sita kwa lengo la kutafuta pumzi kabla ya kufanya mazoeziya viungo huku Vanderbroeck akifuatilia hatua kwa hatua. Baada ya mazoezi ya hayo kukamilika, Matola aliwagawawachezaji katika makundi na kuanza kupiga pasi fupi fupi, kabla ya kuundavikosi viwili na kucheza mechi.  <topic>: MICHEZO 